als_Latn dik_Latn sag_Latn
Pas një humbjeje dhe një barazimi, Monako iu rikthye fitoreve në kampionatin francez të futbollit. Në fushën e Nantes skuadra e Klaudio Ranierit fitoi me rezultatin 1-0, një kundërpërgjigje për liderët e Paris Sg të cilët kanë 5 pikë më shumë në krye të renditjes. Pas një pjese të parë pa shume raste, skuadra e principatës rriti presionin në të dytën duke goditur edhe shtyllën në minutën e 62 me Falkao. Kolumbiani në fakt nuk ishte në mbrëmjen e tij më të mirë dhe dy minuta më vonë u zëvendësua nga Martial. Ishte ky i fundit që u bë protagonist në aksionin e golit që u shënua nga Obadi në një distancë prej 30 metrash. Në fundin e takimit, Nantes kërkoi me ngulm golin e barazimit në të paktën dy raste me Xhorxhevic në minutën e 89 dhe Bedoya në minutën e 3-të të shtesës, por pa arritur të ndryshonin shifrat e takimit. Gjithsesi edhe pas kësaj fitoreje Monako mban vendin e tretë, një pikë më pak se Lile që mundi Tuluze me rezultatin 1-0. Takimin mes Nantes dhe Monako të apasionuarit e futbollit francez patën mundësi ta ndjekin drejtpërdrejt dhe ekskluzivisht në platformën Tring.
als_Latn